
ZAPISNIK 
9. sjednice Vijeća Mjesnog odbora Lipnica,
održane u četvrtak, 10. veljače 2022. godine
 s početkom u 17,00 sati

Nazočni članovi Vijeća: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Ivan Kovačić, predsjednik Vijeća.

[bookmark: _GoBack]Ivan Kovačić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu, daje na glasovanje zapisnik s 8. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 8. sjednice.
Ivan Kovačić konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. 
Obzirom da nema dodatnih prijedloga, dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog Financijskog plana Mjesnog odbora Lipnica za 2022.
2. Prijedlog Plana malih komunalnih akcija Mjesnog odbora Lipnica u 2022.
3. Prijedlog Zaključka o konačnom prijedlogu prioriteta za Plan komunalnih aktivnosti
Gradske četvrti Brezovica u 2022.
4. Prijedlog Zaključka o prijedlogu asfaltiranja ulica iz sredstava asfalterskog programa 
 Plana malih komunalnih akcija Mjesnog odbora Lipnica u 2022.
5. Prijedlog Zaključka o prijedlogu utroška sredstava s pozicije ostali nespomenuti rashodi poslovanja
6. Prijedlog Zaključka o odobrenju korištenja sredstava
7. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog Financijskog plana Mjesnog odbora Lipnica za 2022.
Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

FINANCIJSKI PLAN
Mjesnog Odbora Lipnica
za 2022.

Članak 1.
Financijski plan Mjesnog odbora Lipnica za 2022. (dalje u tekstu: Plan) sastoji se od:

PRIHODA:										520.100,00
RASHODA:										520.100,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	520.100,00

	6711
	PRIHODI ZA FINANCIRANJE RASHODA POSLOVANJA
	520.100,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	520.100,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	446.000,00

	 
	ODRŽAVANJE JAVNIH ZELENIH POVRŠINA
	181.000,00

	 
	ODRŽAVANJE NERAZVRSTANIH CESTA
	265.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	2.100,00



Članak 3.
Naredbodavac za izvršenje Plana je pročelnica  
Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.

Ad 2) Prijedlog Plana malih komunalnih akcija Mjesnog odbora Lipnica u 2022.

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

Plan malih komunalnih akcija
Mjesnog odbora Lipnica u 2022.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Lipnica (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 446.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	181.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	265.000,00

	Ukupno
	446.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 2.271 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 23.174 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 185.000,00 kuna za asfalterski program i
	- 30 % ili 80.000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.


Ad 3) Prijedlog Zaključka o konačnom prijedlogu prioriteta za Plan komunalnih aktivnosti Gradske četvrti Brezovica u 2022.

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

Z A K LJ U Č A K
o konačnom prijedlogu prioriteta za Plan komunalnih aktivnosti
Gradske četvrti Brezovica u 2022.


1. Vijeće Mjesnog odbora Lipnica temeljem traženja predsjednika Vijeća Gradske četvrti Brezovica na 4. sjednici Koordinacije predsjednika Vijeća Gradske četvrti Brezovica i predsjednika vijeća mjesnih odbora, raspravljalo je o mogućnosti utroška sredstava i prijedlogu prioriteta za Plan komunalnih aktivnosti Gradske četvrti Brezovica u 2022. 

2. Vijeće Mjesnog odbora Lipnica predlaže Vijeću Gradske četvrti Brezovica da u Plan komunalnih aktivnosti Gradske četvrti u 2022. godinu uvrsti sljedeću prioritetnu akciju na području Mjesnog odbora Lipnica:
- Lipnica, spojni put od Lipničke ceste k.br. 9 i 11 do ulice Majer, šljunčanje (97.000 kuna).

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Prijedlog Zaključka o prijedlogu asfaltiranja ulica iz sredstava asfalterskog programa Plana malih komunalnih akcija Mjesnog odbora Lipnica u 2022.

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
o prijedlogu asfaltiranja ulica iz sredstava asfalterskog programa 
 Plana malih komunalnih akcija Mjesnog odbora Lipnica
u 2022.

        

1. Vijeće Mjesnog odbora Lipnica razmotrilo je potrebu redovitog održavanja nerazvrstanih cesta na području Mjesnog odbora Lipnica.

      2. Vijeće predlaže da se iz Plana malih komunalnih akcija Mjesnog odbora Lipnica u 2022.,   
          odnosno iz asfalterskog programa, asfaltira slijedeća prometnica: 
          - Sirkovina od k.br. 18 do k.br. 28, 140x3,5m.     
   
      3.  Ovaj zaključak dostavlja se Vijeću Gradske četvrti Brezovica na dalje postupanje. 

Ad 5) Prijedlog Zaključka o prijedlogu utroška sredstava s pozicije ostali nespomenuti rashodi poslovanja

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora Lipnica na poziciji 280-3299 za 2022. ima 2.100,00 kn.

2. Vijeće Mjesnog odbora Lipnica predlaže utrošak sredstava iz točke 1. ovoga zaključak za protokolarne potrebe (2.100,00 kn).

3. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad 6) Prijedlog Zaključka o odobrenju korištenja sredstava

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
O ODOBRENJU KORIŠTENJA SREDSTAVA

1. Vijeće Mjesnog odbora Lipnica odobrava isplatu sredstava iz razdjela 005-02 Proračuna Grada Zagreba za 2022., na teret pozicije 280-3299 „ostali nespomenuti rashodi poslovanja“ u iznosu od 2.100,00 kn, za protokolarne potrebe (nabava jednog cvjetnog aranžmana i jednog vijenca) povodom obilježavanja Dana državnosti (30. svibnja 2022.) koji će se dostaviti na adresu Lipnica, Lipnička cesta 36 (kontakt osoba: Ivan Kovačić, adresa e-pošte: ivan.kovacicmm@gmail.com, kontakt telefon: 091/553-0624).

2. Ovaj će zaključak  izvršiti Gradski ured za mjesnu samoupravu, civilnu zaštitu i sigurnost. 

Ad 7) Pitanja, prijedlozi i obavijesti

Ivan Kovačić izvijestio je članove o problemu čišćenja jaraka uz javne prometnice i o aktivnostima Zagrebačkih cesta na području Mjesnog odbora Lipnica.
Ivan Kovačić obavještava kako će se putem Programa građenja komunalne infrastrukture na području Grada Zagreba u 2022. izvesti postava lampe u centru naselja kod bunara (Lipnička cesta - zapadno od k.br. 43). 
Goran Pavičić upozorio je na problem učestalog kršenja prometnih propisa u Lipnici, prebrze i objesne vožnje vozila kroz centar naselja.

Daljnje rasprave nije bilo, te je Vijeće završilo s radom u 18,00 sati.

Zapisnik sastavio: 							     
Gradski ured za mjesnu samoupravu,
civilnu zaštitu i sigurnost

KLASA: 024-08/22-003/348
URBROJ: 251-13-11-8-22-2
Lipnica, 10. veljače 2022.
  

                                     					          Predsjednik Vijeća
                                                                                                   Mjesnog odbora Lipnica
         
Ivan Kovačić
